Ռիվրսայդ (Կալիֆոռնիա)

Ռիվրսայդ (անգլ.՝ Riverside), քաղաք ամերիկյան Կալիֆոռնիա նահանգում. նույնանուն շրջանի վարչական կենտրոնը։ Ընկած է այդ նահանգի հարավային մասում՝ «Ներքին կայսրություն» անվանումը կրող մետրոպոլիսային տարածքում։ Մաս է կազմում նաև Մեծ Լոս Անջելեսին (Լոս Անջելեսի գործարար թաղամասից հեռավորությունը կազմում է  մոտավորապես 55 կիլոմետր)։ Մոտ է նաև Լոս Անջելեսի ու Օրինջի շրջաններին, իսկ Խաղաղ օվկիանոսից հեռու է ընդամենը 47 մղոն։ Ռիվրսայդ (անգլերենից թարգմանած՝ նշանակում է «Գետակողմյա») է անվանվել Սանտա Անա գետից այն կողմ գտնվելու պատճառով։ Ներքին կայսրության և Ռիվրսայդ շրջանի ամենամարդաշատ բնակավայրն է. 2010 թվականին անցկացված մարդահամարի տվյալներով բնակչության թվաքանակը եղել է 303.871: Այդ ցուցանիշով 12-րդ տեղն է գրավում Կալիֆոռնիա նահանգում և 58-րդ տեղը՝ ԱՄՆ-ում։ Զբաղեցնում է 210,9 քառակուսի կիլոմետր տարածք, որից 210,1 քառակուսի կիլոմետրը՝ ցամաքային, 0,8 քառակուսի կիլոմետրը՝ ջրային։ 
Ռիվրսայդը հիմնադրվել է 1870-ական թվականների սկզբներին, քաղաքի կարգավիճակ ստացել 1883 թվականի հոկտեմբերի 11-ին։ Կալիֆոռնիայում ցիտրուսային մգերի արտադրության օրրանն է։ Համբավվել է նաև նրանով, որ այստեղ է գտնվում Միշն Ինն իջևանատնային համալիրը (The Mission Inn Hotel & Spa), որը Mission Revival Style կոչվող ճարտարապետական ոճով կառուցված ամենաընդարձակ շինությունն է Ամերիկայի Միացյալ Նահանգներում։ 
Համբավավոր մյուս կառույցը Կալիֆոռնիայի համալսարանն է, որի հարկի տակ հյուրընկալվել է նաև քաղաքային մարզահամալիրը (Riverside Sports Complex): Ուշագրավ մյուս տեսարժանություններից հիշատակման են արժանի հատկապես կատարողական արվեստների կենտրոնը (Fox Performing Arts Center), քաղաքային թանգարանը, լուսանկարչության կալիֆոռնիական թանգարանը, ցիտրուսային բույսերի կալիֆոռնիական պետական և պատմական այգին, պատմական և եզակի նարնջենին (Parent Washington Navel Orange Tree):


== Ժողովրդագրություն ==
2011-2015 թվականների տվյալների միջինացմամբ՝ ռիվրսայդցիների 58,71 %-ի տնային խոսակցական լեզուն եղել է անգլերենը, 33,69 %-ինը՝ իսպաներենը, 1,18 %-ինը՝ չինարենը, 0,96 %-ինը՝ վիետնամերենը, 0,92 %-ինը՝ տագալոգը, 0,78 %-ինը՝ կորեերենը, 0,58 %-ինը՝ արաբերենը և 3,17 %-ինը՝ այլ լեզուներ։


== Կլիմա ==


== Քույր քաղաքներ ==
Ռիվրսայդը բարեկամական և գործընկերային հարաբերություններ է հաստատել հետևյալ քաղաքների հետ։

 Կուաուտլա (իսպ.՝ Cuautla), Մեքսիկա
 Էնսենադա, Մեքսիկա
 Սենդայ (ճապ.՝ 仙台市), Ճապոնիա
 Հայդարաբադ (հինդի՝ हैदराबाद, անգլ.՝ Hyderabad, տելուգու՝ హైదరాబాదు), Հնդկաստան
 Ցզյանմին ( չինարեն հեշտ. 江門 , պինին: Jiāngmén), Չինաստան
 Կաննամգու, Հարավային Կորեա
 Օբուասի, Գանա
 Էռլանգեն, Գերմանիա


== Գրականություն ==
Durian, Hal (2013). True Stories of Riverside and the Inland Empire. Charleston, SC: The History Press. 978-1-6094-9773-6. 
Hall, Joan H. (2003). Cottages, Colonials and Community Places of Riverside, California. Riverside, CA: Highgrove Press. 0-9631618-5-7. 
Klotz, Esther H.; Hall, Joan H. (2005). Adobes, Bungalows, and Mansions of Riverside, California. Riverside, CA: Highgrove Press. 0-9631618-6-5. 
Klotz, Esther H. (1972). Riverside and the Day the Bank Broke. Riverside, CA: Rubidoux Press. 
Lech Steve (2007)։ Riverside 1870–1940։ Charleston, SC: Arcadia Publishing։ ISBN 978-0-7385-4716-9։ OCLC 127273299 


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
{{{1}}} Ռիվրսայդ (Կալիֆոռնիա). պաշտոնական կայք
Riverside History
 Riverside travel guide from Wikivoyage